**Vandrådsmøde 13.09.2023 på Kalundborg Forsyning**

Afbud: Svend Aage Mikkelsen, Torben Nielsen, Mogens Christiansen og Troels Lund

1. **Godkendelse af dagsorden**

Dagsorden godkendt

1. **Nyt fra Kalundborg kommune. Christina Green**

Gennemgår materiale for at udarbejde nye kontrolprogrammer. Er startet med de små Gods vandværker, hvor der er kommet helt nye regler. Det er nemlig afgørende om de forsyner under eller over 50 personer og om de leverer til udlejningsejendomme. Christina håber, at de bliver færdige så alle vandværker har kontrolprogrammer til høring- så de kan komme til at gælde fra 1. januar 2024

Der er møde i grundvandsrådet 10.10.2023.

Plan, Byg og Miljø har været på 4-5 vandværkstilsyn. Er glade for at komme ud og besøge vandværkerne. De vandværker, der er besøgt, har ikke haft tilsyn siden 2014. Der er planlagt 4 vandværkstilsyn mere i år. Der bliver et ekstra besøg, da Christina blev spurgt om hun ville med til Sejerø på tilsyn og samtidig lokalisere et par boringer indenfor BNBO, som, de ikke kunne finde.

Et alment vandværk kan opkræve passagebidrag i forbindelse med udlægning af nye ledningsstrækninger indenfor forsyningsområdet. Passagebidraget kan kun opkræves hos ejendomme med vandkvalitetsproblemer på tidspunktet for etableringen af ledningen eller hvor boringens indretning eller placering vurderes uhensigtsmæssig og hvor bebyggelsen, der kan forsynes, ligger indenfor 100 m af ledningen.

Vedrørende takstbladet så regner Christina med at det først er fra næste år, hvor der skal fremsendes ekstra oplysninger til godkendelse af takstbladet fx beregningsgrundlag, investeringsplan m.m. Der kommer ny bekendtgørelse, der træder i kraft 1. jan. 2024 omkring godkendelse af takstblade. Den nye bekendtgørelse siger bl.a. at kommunen skal godkende gebyrer.

Svend Aage Mikkelsen: Fordelingen 40/60- mellem afgift på vand og fast afgift er ikke muligt på vandværker med mange sommerhuse. Christina siger ar fordelingen 40/60 kun er vejledende. Der kommer et klart udspil fra kommunen.

1. **Evaluering af Fyraftensmøde**

Det var et velbesøgt arrangement. Programmet blev ændret i sidst øjeblik, da Jan Andersen, DV, måtte melde afbud. Susanne Münster overtog arrangementet for ham.

Der skal lyde en stor tak til Gørlev Vandforsyning for et godt arrangement, ikke mindst velstegte pølser og brød.

1. **Brandhaner**

Kommunen skal fastholdes i, at de skal finde nogle penge til nedlæggelse af brandhaner. Beredskabet har valgt 45 brandhaner til brug, som de skal vedligeholde. De øvrige brandhaner skal vi ikke røre ved, da vi ikke ved om de kan lukkes. På mødet med Jacob Beck og Michelle van den Linden, blev der drøftet forskellige løsningsmuligheder for fjernelse af ikke anvendelige brandhaner, bl.a. oprettelse af en puljeordning, som betaler vandværkerne for selv af fjerne brandhanerne over tid. Det blev foreslået at kommunen betaler en gennemsnitspris pr. hane, som vandværkerne selv fjerner. Det blev ikke aftalt, hvad prisen er.

1. **Status for BNBO**

Vkxt har medvirket til indgåelse af ca. 25 frivillige aftaler, fortrinsvis i Sydvest Sjælland med baggrund i taksterne fra overtaksationskommissionen, og mener det er vandværkerne som er for sløve og ikke vil indgå aftaler. Omvendt mener mange vandværker, at landmændene er for grådige.

Det er svært at få aftalerne på plads og derfor er det meget få, der har fået lavet aftaler. Hvis aftalerne ikke er lavet inden 01.07.2024, så overtager kommunen opgaven. Hvis der gives påbud fra kommunen, bliver erstatningerne lavere til landmændene

1. **Initiativer til grundvandsbeskyttelse**

Det hører under grundvandsrådet, hvilket kræver, at der bliver holdt møde. Lukning af brønde og boringer. Vi skal lave et forarbejde til et samarbejde om fælles opkrævning til en pulje. Det gamle forslag er 0,10kr./m3. Det skal vedtages om der skal oprettes en forening eller et selskab. Kalundborg Forsyning kan godt stå for administrationen og kommunen må stå for priotering af hvilke brønde og boringer, der skal lukkes. KF laver oplæg.

1. **Møde i grundvandsrådet**

Det kniber med at rådet holder møder. Det er grundvandsrådet, der skal presse politikkerne til at vedtage relevante opgaver.

1. **Ideer til fyraftensmøder.**
2. Beredskabsplan og IT-beredskabsplan
3. Hvordan lukker man et lille vandværk
4. Vandforsyningsplan

Der bliver holdt fyraftensmøde i Eskebjerg forsamlingshus til januar 2024

1. **Nyt fra Region ØST**

Folkemødet på Bornholm var en stor succes.

Der har været besøg af 22 vandværksfolk på Fensmark Vandværk, Holmegård. Vandværket har løst arsen problemet. Vandværket er 5 år gammelt.

DV Øst bestyrelsesseminar søndag den 20. august. Der var 4 nye hoveder i bestyrelsen. Emnerne var: Bestyrelsessamarbejde, -Hvordan kommer i videre ud til medlemmerne-Hvordan skal vore strategi være fremover.

DV Øst Bestyrelsesmøde 31. august 2023:

Temalørdage program fastlagt, 28.10.2023 i Nykøbing F og 11.11.2023 i Roskilde. Programmet kommer snart på hjemmesiden.

Virksomhedsbesøg/Jylland tur planlagt til 20.+21.03.2024. Program senere.

Kodeks start

BNBO, VKST landsdækkende ”brakbørs” ses der nærmere på

1. **Bordet rundt**

**Høng Vandværk:** Nyt kodeks er godkendt og lagt på HHV hjemmeside. §3 jord-Undersøger muligheden for at lægge evt. ny boring der. Undersøger muligheden for at lægge solceller på vandværkets tag. Der har været en del brud specielt i sommerferien. Der er lagt nødforsyningsledning til Solbjerg Vandværk og det forventes afsluttes i efteråret. Sæby ny skov 2023 er et fredet fortidsminde. Høringsrunde er nu afsluttet, Omlægningen af vandledning forventes afsluttet i efteråret. Det er ikke noget nyt på BNBO-området.

**Vollerup Strands Vandværk:** Kører godt. Intet nyt om BNBO

**Rørby Årby vandværk**: Har haft brud på ledning som ligger 6-8 m i jorden. Den bliver udskiftet og blændet. Havde brud som gav 30 m3/dag. Har lavet 2 nye stophaner med skyllebrønde. Forbruger, der bygger, har taget vand fra brønd uden måler. Målerskift kører stille, da smeden er lidt bagud.

**Eskebjerg-Enghave**: Venter på tømmer til nyt udhus. Har haft udfald på boring, der ikke ville stoppe. Har ringforbindelse til 2 andre vandværker. Vil spørge de andre vandværker om nødgenerator til vandværkerne

**Buerup-Reerslev vandværk**: Snakker med Gørlev vandforsyning om nødforbindelse. Vandet skal løftes 50 m, så der er planer om at lave en meget stor ledning, som kan bruges som opbevaring af vand. Er ved at støve den gamle nødgenerator af.

**Kalundborg Forsyning:** Er godt i gang med Divevad vandværk. Har lavet ekstra ledning pga. manglende vand. Borer efter vand i Højsted. Det er meget dybe boringer. Der kan pumpes 3 mil. M3. Det nye vandværk kan behandle 6 mil. M3. Holbæk forsyning har ikke kapacitet til at levere vand til KF

**Havnsø Vandværk:** Kommunen vil lave cykelsti mellem Havnsø og Føllenslev. Der ligger en vandledning på arealet. Cykelstien bliver rettet til, så den følger ledningen og der bliver dækket så der kommer nok jord på. Græsmarkens vandværk skal nedlægges og forbrugerne skal forsynes fra Havnsø. Der skal laves en ny forsyningsledning. Der skal nedlægges en brandhane, som bliver til skyllebrønd. Græsmarken skal selv betale for nedlæggelsen. Egemark Gods skal have ca. 15.000 m3 vand fra Havnsø vandværk.

**Bjerge Strands vandværk:** Har fået måleraflæsning op og kører til Kamstrup. Foreslår at Kalundborg Vandråd arrangerer hygiejne kursus for håndværkere i samarbejde med DV. Der skal være 10 deltagere, for at få det op og stå.

**Hjorthøj Vandværk:** Har investeret i nødgenerator til kr. 160.000+montering. Niels Lång har været skadet og sygemeldt i 3 måneder. Kommunen anlægger cykelsti på Røsnæsvej. I den forbindelse flytter vi an boringer fra den gamle ledning til den nye. Har renoveret boring på Egernvænget. Den gamle boring blev lukket og der blev boret en ny 3m derfra. Der har været få brud. Ser på taktstblad og arbejder med kodeks for bestyrelsesmedlemmer.

1. **Eventuelt**

Strøby Egede vandværk har lavet afkalkning anlæg med ionbytning

1. **Næste møde**

Tirsdag den 14.11. 2023 kl. 18.00 på Høng vandværk

**Referent**

**Ulrich Rasmussen**